Diari Oficial de la Generalitat Valenciana


Sumari del DOGV 5016, del 30-05-2005 (2005/5279)

RESOLUCIÓ de 3 de maig de 2005, del director general d'Administració Local, per la qual es dóna publicitat a la convocatòria i a les bases per a la provisió pel sistema de lliure designació del lloc de tresoreria de l'Entitat Metropolitana per al Tractament de Residus.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/5279


Data del document
:   03-05-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * comptable
    * administració local

RESOLUCIÓ de 3 de maig de 2005, del director general d'Administració Local, per la qual es dóna publicitat a la convocatòria i a les bases per a la provisió pel sistema de lliure designació del lloc de tresoreria de l'Entitat Metropolitana per al Tractament de Residus. [2005/5279]
  
Efectuada pel president de l'Entitat Metropolitana per al Tractament de Residus la convocatòria per a la provisió pel sistema de lliure designació del lloc de tresoreria de l'esmentada corporació i aprovades les seues bases, de conformitat amb el que disposen l'article 99.2 de la Llei 7/1985, de 2 d'abril, Reguladora de les Bases de Règim Local; l'article 28 del Reial Decret 1732/1994, de 29 de juliol, i l'article 3.1 del Decret 159/1997, de 29 d'abril, del Govern Valencià
  
RESOLC
  
Primer
  
Donar publicitat a la convocatòria per a la provisió pel sistema de lliure designació del lloc de tresoreria de l'Entitat Metropolitana per al Tractament de Residus, i a les bases que han de regir aquesta que es relacionen en l'annex de la present Resolució.
  
Segon
  
La convocatòria i les seues bases a què es refereix aquesta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 3 de maig de 2005.- El director general d'Administració Local: José-Blas Molés Alagarda
  
ANNEX
  
Bases que han de regir la convocatòria per a la provisió reglamentària del lloc de treball de tresoreria de l'Entitat Metropolitana per al Tractament de Residus entre funcionaris d'administració local amb habilitació de caràcter nacional, subescala d'intervenció tresoreria, sense perjuí del que preveu la disposició transitòria primera 2 f) del Reial Decret 1174/1987, de 18 de setembre.
  
I. Objecte
  
Les presents bases tenen com a objecte regir la convocatòria a efectuar per la presidència de l'Entitat Metropolitana per al Tractament de Residus per a cobrir, pel sistema de lliure designació previst en l'article 99.2 de la Llei 7/85, de 2 d'abril, Reguladora de les Bases del Règim Local, segons redacció donada per la Llei 10/1993 (BOE de 22 d'abril), i articles 27 i següents del RD 1732/94, de 29 de juliol, sobre Provisió de Llocs de Treball dels Funcionaris d'Administració Local amb Habilitació de Caràcter Nacional, segons la redacció atorgada pel Reial Decret 834/2003, de 27 de juny (BOE de 9 de juliol), el següent lloc reservat a funcionari d'administració local amb habilitació de caràcter nacional:
  
Denominació: Tresorer
  
II. Característiques del lloc
  
1. El lloc a cobrir es troba inclòs en la relació de llocs de treball aprovada per l'Entitat Metropolitana per al Tractament de Residus i publicada en el Butlletí Oficial de la Província de València núm. 35, d'11 de febrer de 2005.
  
2. El complement de destinació assignat a aquest lloc és el corresponent al nivell trenta i el seu sistema de provisió, el de lliure designació, extrems inclosos en la referida relació de llocs.
  
3. El complement específic anual fixat pel lloc està concretat per al 2005 en 30.750,6o euros.
  
III. Requisits
  
1. Serà requisit per a concórrer a la convocatòria i poder exercir el lloc, en el cas de ser nomenat, estar integrat en la subescala d'intervenció tresoreria, categoria superior o d'entrada.
  
2. No obstant això, també podran concórrer els depositaris no integrats en atenció a allò que ha prescrit la disposició transitòria primera, núm. 2 f) del RD 1174/87, de 18 de setembre, sobre Règim Jurídic dels Funcionaris d'Administració Local amb Habilitació de Caràcter Nacional.
  
IV. Convocatòria
  
1. La convocatòria serà aprovada per la Presidència de l'Entitat Metropolitana per al Tractament de Residus i remesa a la Conselleria de Justícia i Administracions Públiques, Direcció General d'Administració Local, per a la seua íntegra publicació en el Diari Oficial de la Generalitat Valenciana i tramesa a la Direcció General de Funció Pública del Ministeri per a les Administracions Públiques, qui disposarà la publicació en extracte de la convocatòria en el Boletín Oficial del Estado.
  
V. Sol·licituds
  
1. Les sol·licituds es dirigiran a la Presidència de l'entitat dins dels quinze dies naturals següents al de la publicació de l'extracte de la Convocatòria en el Boletín Oficial del Estado.
  
2. A més del contingut mínim previst en l'article 70.1 de la Llei 30/92 del Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe el mateix sol·licitant, així com la seua destinació.
  
3. A la instància s'acompanyarà la documentació que, a juí del sol·licitant, es considere pertinent amb vista a demostrar la seua idoneïtat per a ocupar el lloc convocat.
  
VI. Nomenament
  
1. Conclòs el termini de presentació de sol·licituds i previs els informes de Secretaria i altres que a bé tinga demanar, la Presidència i l'Entitat Metropolitana per al Tractament de Residus procedirà, si és el cas, i prèvia constatació de la concurrència dels requisits exigits en aquestes bases, a dictar l'acord corresponent en el termini d'un mes.
  
2. L'acord serà prou motivat i inclourà, en tot cas, la concurrència dels requisits exigits així com els criteris aplicats sobre la idoneïtat de l'aspirant nomenat. De l'esmentat Acord s'informarà l'Assemblea de l'Entitat Metropolitana i trasllat a la Direcció General d'Administració Local de la Generalitat Valenciana i a la Direcció General de la Funció Pública del Ministeri per a les Administracions Públiques, òrgan a què correspondrà l'anotació al registre corresponent i la seua publicació en el Boletín Oficial del Estado.
  
VII. Presa de possessió
  
Els terminis possessoris seran els mateixos que els establits per als funcionaris amb habilitació nacional nomenats en virtut del procediment de concurs, inclosos en l'article 23 del Reial Decret 1732/1994, de 29 de juliol.
  
VIII. Normativa supletòria
  
En allò no previst per les presents bases, s'aplicarà el capítol V del Reial Decret 1732/94, de 29 de juliol, i les prescripcions corresponents del Reglament General d'Ingrés del Personal al Servei de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat, aprovat pel RD 364/95, de 10 de març.
  
IX. Impugnació
  
Contra les presents bases, que són definitives en via administrativa, i de conformitat amb el que estableixen la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, podran els interessats interposar un dels recursos següents:
  
A) Amb caràcter potestatiu, recurs de reposició, davant del mateix òrgan que va dictar l'acte recorregut, en el termini d'un mes a comptar de l'endemà de la publicació en extracte de la Convocatòria en el Boletín Oficial del Estado.
  
Si transcorre un mes des de l'endemà de la interposició del recurs de reposició sense que aquest haja sigut resolt, es podrà entendre que ha sigut desestimat o interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana.
  
B) Recurs contenciós administratiu davant del Jutjat Contenciós Administratiu de València, que per orde de repartiment corresponga, dins del termini de dos mesos des de l'endemà de la publicació en extracte de la Convocatòria en el Boletín Oficial del Estado.
  
Tot això, sense perjuí que es puga exercitar qualsevol altre recurs o acció que s'estime procedent.